Downloaded from YTS.MX
Official YIFY movies site: YTS.MX
NETFLIX PRESENTA
RÚA PANCAKE
ESTOXO DE POCIÓNS
DIVISIÓN N.º 2
SER AMABLE - NON MENTIR
ESCOITAR - SEN INSULTOS - SEN BROMAS
BASEADA EN IVY + BEAN, DE ANNIE BARROWS E SOPHIE BLACKALL
CÁNTICO
FEITIZO DA DANZA ETERNA
Que fas, Beba?
A Focha da Perdición.
Unha trampa mortal
para cazar cousas perigosísimas.
Axudádesme? Será divertido.
Só queremos a terra.
Unha morea de terra.
Vale, levade unha pouca.
Pero non moita. Xa sei as que montades.
"Un chisco de lila."
"Guecho de pelo escuro coma a noite."
"Dedo de ra morta?"
Creo que podo pasar sen iso.
Clara coma a auga,
lixeira coma o vento.
Dálle tres voltas,
a primeira con tento.
Eva? Vou preparar o almorzo.
Xa vou!
Pero non me vas ver.
Camiña tres pasos.
Dá a cuarta pisada.
Mira no espello e non verás nada.
Si!
Son invisible!
Admirable!
Ola. Prefires pancakes ou gofres para a fin de semana?
Pódesme ver?
Si.
É a resposta correcta?
Pois vou necesitar a ra.
Beba non vai capturar nada nesa focha.
Si, as trampas de caza adoitan ser rectangulares.
Adoitan, si.
Chegáballe cun castelo de area.
Chegaba, si.
Bebétida!
A almorzar, veña!
Arreando!
Díxoo mamá.
Aquí tes o almorzo.
- Afasta as miñocas! - Axúdasme coa Focha da Perdición?
Vai ser máis mellor cá nosa cova.
- Eu xa non xogo na terra. - Pois a ser adulta ben que xogas.
Cumprir 12 non te converte na miña xefa, Nancy.
Que pesadas son as irmás pequenas!
Por aquí.
Leo! Tes que vir despois do almorzo.
Temos que rematar hoxe a Focha da Perdición, vale?
Que?
Dixen que veñas despois do almorzo para rematar a…
Bernice Blue.
Perdón, señora Trantz. Foi un accidente.
Os accidentes pasan se os nenos non se portan ben.
Dottsy! Que Bernice Blue non che interrompa o pipí.
Conseguíchelo!
Un pipí perfecto.
A que si?
Non nos gustan os nenos. A que non, Dottsy?
Porque son pegañentos, fedorentos e repelentes.
Veña, cousiña. Seguimos adiante.
Lembra que teño o número da túa nai!
Beba! A almorzar!
Logo vou coas nenas de compras.
- Queres vir? - La, la, la. Que dicías?
Queres levalas de compras?
Perdoa, non escoito, non podo axudar.
La, la, la.
Mamá, poñen pendentes nun sitio xusto onde imos de compras.
Nin o soñes.
Se chama a señora Trantz, foi un accidente.
Outra vez?
Leo e min imos rematar a Focha da Perdición.
"Leo e eu." Pronome de suxeito.
Oh!
Boas, señora Trantz.
A súa filla está descontrolada.
A focha que estou a cavar para a árbore?
Si! Por se veñen ao patio osos ou tipos malos.
Caerán e quedarán atrapados.
De verdade pensas atrapar un oso?
E despois?
Podería adestralo e levalo á exposición do cole!
No teu lugar, tería en conta a altura media dun oso grizzly
para saber ata onde tes que cavar a focha.
Xa o sei, xa llo dixen.
Non.
Exactamente.
Si!
Dálle duro!
Beba distráese con todo.
Non sei a quen sairá.
Nancy, a ver como te moves!
Nancy?
Son as regras. Se escoitamos música, temos que bailar.
Madura. Cambiaron as regras.
REGRAS
Lembras?
Asináchelas.
BEBA
Súa nai non lle deixaba?
Miña nai non permitiría…
Ser amable.
Iso é.
Non mentir.
Escoitar os demais.
Sen insultos e sen bromas.
Por suposto.
E nada de sorber os cereais!
Nin ser repugnante adrede.
Ás veces ser repugnante adrede é útil.
Sabes que pasa se incumpres tres normas nun día?
Graves consecuencias.
Es exasperante!
Si. Abur.
Beba, intenta non ensuciarte hoxe porque…
Ti e eu imos ir con Nancy comprar roupa para a escola.
- Ao mellor che apetece comprar algo. - Non!
Si, é filla de seu pai.
Tes plans hoxe?
Quedo aquí investigando.
Preciso unha ra.
De mascota?
Máis ben unha que sexa vella
e estea disposta a doar o corpo á ciencia ou á maxia.
Ah.
Encantaríame doar o meu corpo á maxia.
Pois, polo que sei, as ras viven fóra.
Podes ir tomar un pouco o aire. Fóra.
Esa nena que vive en fronte parece riquiña.
Queres ir xogar? Facer amigos?
Con Beba?
Non, grazas.
Que ten de malo?
O único que fai é correr e montar barullo.
Por que dis iso?
Podo facer máis barullo ca ti!
Vale, pero sabes unha cousa? Aínda non a coñeces.
Ao mellor cambias de idea.
Non vou cambiar de idea.
Se algo sei sobre Beba é que non ten imaxinación.
Fun nas puntas dos pés e asomeime á Focha da Perdición
e no fondo escoitei unha especie de bufido.
Ao principio pensei que era Leo arrefriado,
pero cando fun mirar…
Alí estaba.
É xigantesco!
Iso non vai pasar, Beba.
A única que vai caer nesta focha es ti.
Ei, coidado coas botas!
Teño partido esta tarde.
Por que queres xogar se tes que estar limpo?
Gústame o uniforme.
Voute coller!
Nun barrio perfecto non hai follas nin nenos.
Non é, Dottsy?
Ola, amor.
Grazas.
TALLER DE PAPÁ
Lembras cando era tan doado?
Cando todo estaba baixo control.
Falas de cando só tiñamos unha nena?
Era gloria bendita.
Agora, dúas nenas.
Así aprendemos o dobre.
Xa…
Que cres que aprenderemos hoxe?
Voute coller!
Aparta! Déixame!
- Beba! - Déixame en paz!
Só che quero lavar o uniforme!
Non!
Perdón.
Ti!
ANFIBIOS
Señora Trantz?
Déixeme axudarlle.
Xa está, esas mans!
Dottsy, ven con mamá!
Non caias.
Dottsy!
Creo que ti e eu non entendemos igual o que é non ensuciarse.
Non me ensuciei, case nada.
A auga levou toda a terra.
Isto é meu.
Mamá!
Estou lista.
Beba, como favor a min é a miña cordura,
entra na casa, dúchate e pon algo limpo.
Non me obrigues a ir, mamá.
Ir de compras é un aburrimento.
Mamá, o vermello resáltame os ollos.
E que cor resalta as ganas de estudar?
Beba, ergue do chan.
Podemos irnos, por favor? Isto faise eterno.
Que che parece?
Paréceme que vai vir a noite.
Ou sexa, ladróns e osos.
Beba, ergue do chan!
Por favor, quero ir cavar a focha antes de que sexa tarde.
É moi duro e ninguén me axuda.
E por que non llo pides á nena nova?
- A Eva? - Si.
- Parece riquiña. - Ser riquiña é aburrido.
Leva cintas no pelo.
Por que dis que é aburrida?
Porque o é.
Sempre está a ler.
No recreo, mamá. Le no recreo.
Acaba de mudarse. Aínda non terá amigas.
Creo que a levo.
Esta dobra é algo curta.
Vale. Xa está.
Que é isto?
Vale.
- Beba, que fas? - Nada.
Nada.
Mamá?
É un pouco cara.
Teño máis paga para roupa? Xa non son unha nena.
Mi madriña, leva xa a condenada saia!
Non sexas tan rañicas.
Que me chamaches?
A quen diaño lle oíches iso?
Á avoa. Quen é a súa madriña?
Só é unha expresión.
Chamarlle a alguén rañicas é de mala educación.
Pídelle perdón a Nancy.
Si, di que o sentes.
Sinto que sexas tan rañicas.
Bernice Blue,
pódeste portar ben durante dez minutos?
Por favor.
Non quedarían xenial uns pendentes con este pelo?
Bo intento.
BOLSA DE PEIDOS
BILLETE FALSO
Unha bromiña para a rañicas.
Veña, Nancy.
Morde o anzol.
Que graciosa, Beba.
Non son Beba.
Son a pantasma do señor Killop.
Véxoche os pantalóns.
Vivía nesta casa ata que morrín de mal alento e grans rebentados.
Por iso me aparezo no arbusto que hai en fronte.
- Saca de aí, Beba. - Non te achegues!
Se non, na escuridade da noite, sentirás dedos xeados arredor do pescozo.
Axuda!
Déixame!
O meu pequeno e delicado óso.
Rompíchesme o brazo!
Non tal.
Estás ben?
Foi sen querer.
Picaches! Irmá maior, pero parva!
Pilleite!
Non.
Pilleite eu a ti.
Xa coñeces as regras.
Á terceira vai a vencida.
Non incumprín tres.
Chamáchesme rañicas.
Incumpre a primeira norma: "Ser amable".
Segunda, intentaches enganarme con diñeiro falso.
"Sen bromas."
Terceira, acabas de mentir sobre ter o brazo roto.
"Non mentir."
Cuarta. Meneaches o cuíño.
E hai quinta e sexta.
Pero xa dá igual,
porque vas sufrir graves consecuencias.
Ai, si? Mira canto me importa.
E non vou sufrir consecuencias porque vou escapar.
Mamá!
- Mamá! - E nunca me atoparedes,
aínda que contratedes un detective!
Que?
Tirou da cana para dentro do arbusto
e despois saqueina e xirouse e meneoume o cu…
Sígueme.
Ven ao meu patio. Se te atreves.
Vía libre.
Pero de aquí en diante tes que levar isto.
Por que?
Porque é un pasadizo secreto.
Sen miradiñas.
Fai todo o que che digo para non mancarte.
Corre!
Xa podes mirar.
Tachán!
Es unha fuxitiva.
Guau!
Persephone, saúda a Beba.
Bonjour, Beba.
É o meu xardín secreto. Liches o libro?
Traerei comida e mantas.
Só vou escapar ata a hora de cear.
Para que é a poza?
Non é unha poza.
É un estanque para ras.
Será para un peixiño.
Se fose ra, non me gustaría vivir nel.
Pero gustaríache morrer nel?
Túa mamá non che vai rifar se descubre que me agocho aquí
e que foi idea túa?
Non.
Claro, ás nenas coma ti non lles rifan.
Tamén me rifan!
Por que? Por ler libros? A ninguén lle rifan por ler.
Vanme rifar, e moito, se fago o que quero facer.
E que queres facer?
Feitizos, maxia, pocións.
Para o carro.
Non serás bruxa?
COIDADO!
- Si que es bruxa! - Só aprendiz.
Pero miña avoa di
que sei máis que moitas que naceron bruxas.
Que organizado está todo.
Fíxeno para ter zonas separadas
para xoguetes, pocións, lectura,
descanso e disfraces.
Esta é a miña colección de bonecas.
Preséntoche a Ellie e Esmerelda.
Periwinkle. É un laretas.
Lilith.
Darcey.
Pavlova.
E elas son Annie e Sophie.
Isto é unha momia?
Vou construír unha pirámide para enterrala.
Mola!
E que feitizos sabes facer?
Acabo de aprender un que te fai bailar para sempre.
E estou traballando noutro que te fai invisible.
Vamos facelo xa!
Encantaríame, pero preciso unha ra morta.
Estaría mal matar unha ra.
Por iso fixen o estanque.
Unha ra mudarase a el e morrerá alí de vella.
Moi intelixente.
Esta parte é un segredo.
A miña túnica de bruxa.
Mi madriña!
Mira.
O meu libro de feitizos.
É unha pasada!
FARMACOPEA DE BRUXAS FEITIZO DE VOO
De onde o sacaches?
Envioumo miña avoa.
Ela tamén é aprendiz de bruxa?
Ela di que non, pero teño certas dúbidas.
E a miña variña máxica!
Só é un pau.
É unha variña.
E anda con ollo ou usareina contigo!
Farei que bailes para sempre!
Acabas de darme unha idea boísima!
Imos enfeitizar a Nancy.
Meréceo por ser tan caramoco.
Un feitizo iríalle mallado.
Sobre todo se pareceses unha bruxa de verdade.
Xa son unha bruxa de verdade.
Non te ofendas, pero non o pareces.
Tes pintura para a cara, sangue falso,
pegamento, talvez unhas tesoiras?
Beba non volveu. Sabes onde está?
Xa cho dixen, escapou da casa.
Poderías ir buscala, por favor?
Son os meus?
Por que?
De que serviría?
Nin sequera a vas castigar.
Pasará a tarde limpando o cuarto. Veña, vai buscala.
Vale.
E eu non levaría isto.
- Fixéchelos ti ou que? - Non, non os fixen eu.
Fíxenos eu.
Imaxina o que diremos dentro doutros 15 anos.
En 15 anos estaremos tomando o sol
- na praia, sós. - Gústame a idea.
- Si! - Margaritas.
En total soidade.
Sen nenas, sen rapazas.
Que felicidade!
- Óptimo. - Arrasa.
Sen nenas na casa.
- Estar só. - Iso é bo!
- Tes fame? - Sen nenas.
Tiñas razón.
Estou estupenda.
Vaslle dar a Nancy un susto de morte.
Ei, Bebétida!
Deixa a fuga agora mesmo, Beba!
Mamá quérete na casa.
Xa!
Podemos facer xa o feitizo?
Si, agora mesmo, só preciso miñocas.
Miñocas? Sen problema.
Déixame ir pola paleta.
Misión miñoca!
Abofé.
Vamos alá!
Oh! Ola.
É a miña sombra de ollos?
E a miña paleta?
Si! Ola, son Beba.
- Vive en fronte. - Seino.
Ola, encantada. Son Katrine, a mamá de Eva.
Seica agora xogades xuntas?
Non xogamos. Estamos nunha misión.
Que idea tan riquiña.
Pasádeo ben.
Si!
Por que as mamás din "riquiño"?
É aburrido. Alégrame que non sexas riquiña.
A min tamén me alegra que non sexas riquiña.
Beba!
Último aviso, panoca.
Mamá quere que veñas
xa!
Beba, vaiche caer unha boa!
Non podemos ir por aí. Temos que coller as miñocas antes de que nos vexa Nancy.
Volve á casa xa!
- Por aí non hai saída. - Beba?
Gústanche os pasadizos, non?
Pois este é supersecreto.
Ninguén nos verá chegar á miña casa.
De verdade?
Hai 12 casas na rúa Pancake
e descubrín un pasadizo secreto que pasa por todas.
Sígueme e podemos ir dende o teu patio
ata a Focha da Perdición sen que nos vexan.
Alí pillamos as miñocas, sorprendemos a Nancy e enfeitizámola.
Sígueme.
PATIO POPÓ
Isto é Patio Popó.
Chámolle terra de ninguén.
Sarxenta Beba, hai moitísimas minas. Como procedemos?
Temos que ser rápidas.
Sigue exactamente as miñas pegadas.
Déronme!
Soldada abatida!
Non me abandones, Beba.
SEÑORA TRANTZ
Isto é territorio inimigo.
Atenta.
É doado.
Veña, que podemos.
Quen vive aquí?
Que é o peor que podería vivir aquí?
Un ogro!
Son o peor do peor.
Perigosos, agresivos e territoriais.
E comen nenas.
Petiscos saborosos, do máis delicioso.
Mirade que teño aquí na pota.
Dottsy, esta noite imos comer a fartar.
Sopa de cativiñas.
Non me gusta ser sopa.
É mellor moverse antes de que nos vexa.
A saída está detrás desa estatua.
Beba.
Beba!
Fainos invisibles!
Tes a ra. Fai o feitizo.
Apura, vainos ver!
- Preciso lila. - Alixeira!
Non, Dottsy. Non comas a caca.
Volas dúas. Non movades nin un pelo.
Tiñamos a ra.
Bernice Blue.
Quen ía ser, á parte de… ti, sexas quen sexas.
Son Eva, vivo…
"Eva", sabes o que é a propiedade privada?
Semella que Bernice non o sabe.
Síntoo, era unha emerxencia.
Non o sentes en absoluto.
Pero halo sentir, hai consecuencias
por entrar sen permiso no patio da xente.
Pisaches caca. Que noxo!
Creo que vou vomitar.
Esa era a emerxencia da que lle falaba.
Bo intento.
As dúas…
entrade na casa mentres chamo…
Non te atrevas!
Liscade! Bulide!
Fóra do meu patio, xa!
Iso estabamos a facer!
Dottsy!
Eva, iso foi impresionante.
XEMELGOS
TRAVIS E TREVOR PROHIBIDA A ENTRADA
TORTA DE BARRO, POR FAVOR
Anda con ollo.
Ás veces aliados, ás veces inimigos.
Guau!
Tamén construídes pirámides?
Levastes toda a miña terra? Non podedes levala toda.
Está bastante ben.
Edúcanos na casa.
Que sorte.
Preséntovos a Eva, por certo.
Eva, eles son Travis e Trevor. Son xemelgos.
Pero é importante que te dirixas a nós de forma individual.
Ola, Travis. Ola, Trevor.
Boas, Eva.
- Deica, Travis e Trevor. - Deica, Travis e Trevor.
- Deica. - Deica.
En canto pases, busca a Focha da Perdición.
Arrástrate pola cancela ata a casiña
e alí vemos se é seguro ou non coller as miñocas.
Nancy estará mirando,
así que non te ergas.
E si, tamén construímos pirámides.
Quérela cos lados lisos ou en chanzos?
En chanzos, por favor.
BEBA
Velaí a focha.
Velaí a casiña.
Mirei por todas partes, mamá. Beba esfumouse.
Beba?
O primeiro é coller as miñocas,
logo vemos como coller desprevida a Nancy.
O feitizo.
"Danza perpetua."
"Baila, miñoca, cunha sacudida…"
Dis as palabras máxicas e tiras as miñocas. Está tirado.
Vale. E cantas miñocas exactamente?
VINTE MIÑOCAS EXACTAMENTE
Vinte miñocas, exactamente.
Dottsy?
Dottsy!
Dot…
Ahá!
Antes había miñocas. É un fogar de miñocas.
Faládenos, miñocas retortas.
Reveládenos onde vos agochades.
Proba aí.
Eva, a nena que murmura ás miñocas.
Mencionei que Nancy odia as miñocas?
A min encántanme.
Son brandiñas e húmidas,
e poden rexenerar partes do corpo.
Temos moitos tomates, millo, cabaciñas…
Vén papá!
Agochémonos na xungla!
Unha víbora!
Unha cobra!
Unha víbora cobra!
A raza máis perigosa!
Rápido!
Aquí pensei en plantar algo novo.
- Este ano tocou millo… - Que rico.
E sorprenderíate o rápido que medra.
Velaquí o tes.
Mapaches?
Pode ser. Ou osos.
Seica hai unha praga de osos grizzly.
Que fai aquí miña mamá?
Papá dálle verduras a todo o mundo.
Mamá di que ten mans de xardineiro, pero eu vinllas e parécenme normais.
Así é a vida. Eu non creo as normas.
- Pódennos ver? - Nin de broma.
Non sei por que as nenas teñen que correr pola horta.
É máis divertido que polo patio.
Sabes que? Xa sei como sorprender a Nancy.
Non vos acheguedes ás fabas, osos,
ou levareivos á exposición do cole!
Que che vou contar.
Hai perigo. Sígueme.
Non te entendo.
Móvete coma unha sombra, unha pantasma, un ninja.
Entendido.
Dottsy?
Dottsy!
Dottsy?
Leva tamén uns tomates.
- Claro, xenial. - Perdoe.
Viu o meu Dottsy?
Está a pasalo ben cos meus tomates.
Dottsy, perseguiches esas cativiñas malas?
Coñeces a señora Trantz?
- Non tiven o pracer. - É moi…
Semella interesante.
Si, interesante.
Non chora de mentira.
Chora de verdade.
Que raro. Nancy nunca chora.
Ao mellor está triste porque escapaches e é culpa súa.
Ao mellor está arrepentida de ser mala.
E de non querer xogar máis comigo.
Fixo que lle gustaría ser mellor irmá.
E agora senta ao pé da fiestra agardando o teu regreso.
Oxalá tivese unha irmá así.
Debo marchar!
Beba anda por aí!
En algures!
Debo atopala e traela ó fogar!
- Nancy. - Non intentedes determe!
Todo foi culpa miña!
Estamos de acordo. Foi culpa túa.
Deberías pasar o resto da vida buscando a túa doce,
xentil e adorable irmanciña.
Beba!
E se non a enfeitizamos?
Non debe ser divertido bailar para sempre
e non parar ata ter tocos sanguentos por pés.
Non é xusto, mamá.
Son a única que non os ten.
A única!
Foi unha amiga parva de Beba.
Falámolo un millón de veces, Nancy.
Pódelos poñer cando cumpras 13.
Non chora por min.
Chora polos pendentes.
Es unha caramoco e sábelo!
As caramocos non levan pendentes! As caramocos levan mocos!
Mamá!
Atopei a Beba!
Vaia castigo che vai caer!
Para! Ordénoche deixar a Beba en paz!
Espero que esteas lista para bailar para sempre!
Ata o día da túa morte!
Adiante co feitizo.
Iso é unha variña máxica?
É a túa perdición.
Que vas, de bruxa ou algo así?
É bruxa. Aprendiz de bruxa.
Baila, miñoca, cunha sacudida, adiante e atrás toda a túa vida.
Oh, non!
Un feitizo!
Que medo teño.
Non te rías da miña amiga!
A túa amiga?
Non era a nena aburrida coas cintas no pelo que le no recreo?
Prepárate para bailar para sempre!
Que? Non!
Para! Sácamas de enriba!
Sácamas!
Está a bailar!
Non, quedei sen miñocas.
Corre!
Voute matar!
Nancy! Meu ben!
Segue a bailar.
O feitizo funciona!
Dottsy, non. Aparta desas nenas terribles.
Mi madriña.
Sacádeme desta focha!
Mira! Ao final Beba capturou algo.
Estás ben, miña rula?
Non me gusta a terra!
Unha semana sen sobremesa nin tele?
Se esas son as consecuencias, non che ten dúbida.
Non creo que túa nai estivese moi enfadada.
Mamá!
Veña, miña nena, sube.
Érguete.
Papá tampouco semellaba cabreado.
Veña, arriba. Vaia día tivo.
Xa pasou.
Axúdeme un pouquiño, quere?
Use as pernas. Iso é.
Sabía que atraparía algo na focha, pero por que parou de bailar Nancy?
Non era un feitizo para sempre?
Non tiñamos 20 miñocas. Non funcionou de todo.
Haberá que repetilo.
E se lle facemos o feitizo á señora Trantz?
Podemos facérllelo aos que deixan o can no Patio Popó!
Imaxina que teñan que bailar para sempre rodeados de caca!
Desculpa, pero os teus plans de mañá non incluirán
feitizos a veciños, aterrorizar a túa irmá,
caca de can ou Fochas da Perdición.
Queda claro?
Case é hora de cear. Acompañas a Eva?
Si!
Hai algo moi raro.
Antes pensaba que eras aburrida.
Eu tamén.
Pensei que só lías.
E eu que só corrías por aí montando barullo.
Non che gustan as cintas do pelo?
Flipa!
Estás segura?
Estou segura.
Vémonos mañá?
E pasadomañá.
E pasado pasadomañá.
Abur, Beba!
Abur, Eva!
Gañastes, Leo?
Non, pero eu fíxeno xenial.
DESCUBRE A PRÓXIMA AVENTURA DE EVA E BEBA
Ese baño está embruxado.
Ás veces séntese mellor a pantasma.
É coma unha brisa fría que te atravesa.
É unha honra darvos a benvida á noite dos currículos.
Onde foi Beba?
Seguro que trama algo malvado.
Agóchate!
E o voso pase de corredor?
Castigadas!
Ola, queridas.
Acción!
EVA
Un tomate!
BEBA
Si.
Parece que estamos chorando.
Perfecto.
Son Dave o bailongo.
SEÑORA TRANTZ
E DOTTSY
Subtítulos: Abraham Díaz López